Discussió:Ester Franquesa i Bonet

message: Faig  per tal que doni la seva opinió sobre uns paràgrafs que generen conflicte: Special:Diff/29537105. En menys de dos mesos ha patit moltes reversions i tot sembla indicar que són editors/es relacionats amb la biografiada. Cal aplicar curosament Viquipèdia:Biografies de persones vives.-- Docosong (disc.) 10:00, 22 feb 2022 (CET)
replies: text: Afegeixo discussió: Usuari Discussió:Badalonina.--Docosong (disc.) 10:31, 22 feb 2022 (CET)
replies: text: :Jo el que veig és un compte d'usuari amb un CI evident que està provant d'eliminar intencionadament contingut referenciat i que explica el context i les circumstàncies d'un càrrec polític elegit i cessat. La destitució es va publicar en diversos mitjans amb les raons socials i la polèmica lingüística i així es va reflectir i se cita en l'article. És prou clar que hi ha aspectes que no afavoreixen la trajectòria de la biografiada i que són els únics que s'han pretès esborrar, la qual cosa referma la meva petició per a demanar que es protegeixi l'article per a usuaris no autoconfirmats.  Xavier Dengra  (MISSATGES) 16:07, 22 feb 2022 (CET)
replies: text: ::Podeu contrastar també amb informacions que contrastin amb aquesta opinió, també buscada personalment per l'auror del text, i que va anul·lar les versions anteriors. Adjunto algunes informacions, que es podrien tractar: Elaboració, i difusió de resultats, de l’Enquesta d’Usos Lingüístics a la Població de 2013 i de 2018, amb l’Institut d’Estadística de Catalunya. Impuls de l’Enquesta a l’àrea de parla catalana, especialment Catalunya del Nord, l’Alguer, La Franja i les Illes Balears.

text: ::En el marc de la Declaració de Palma, coordinació amb les direccions generals de Política Lingüística de les Illes Balears i el País Valencià (Barcelona, novembre 2016, València, març 2017, Palma, juliol 2017, Barcelona, juliol 2018, Palma, desembre 2018. València, març 2019 i Barcelona, febrer de 2020)

text: ::Coordinació del IV Informe CELRoM 2010-2012 i el V Informe CELRoM 2013-2016, i sessions amb el Comitè d’experts del Consell d’Europa. Coordinació dels informes ‘Greuges contra la llengua catalana 2010-2013’ (2015), l’informe ‘Nou aspectes principals de vulneració de la CELRoM’ i l’Informe relatiu al compliment de les recomanacions d’acció immediata del Comitè de Ministres de l’11.12.2019 (juny 2020).

text: ::Impuls del Protocol de col·laboració entre la Generalitat de Catalunya, el Govern Basc, la Xunta Xeral de Galicia (16.03.2007), amb l’adhesió del Govern de les Illes Balears (27.11.2008) i la Generalitat Valenciana i el Govern de Navarra (14.03.2019). Premi a la Promoció de la Realitat Plurilingüe de l'Estat. 3a edició, Madrid, 20.02.2020.

text: ::Consorci per a la Normalització Lingüística. Implementació del Pla director de millora de la governança (2013-2020). Millora del model i sistema de finançament (2013-2018). Elaboració i aprovació de nous Estatuts del Consorci (10 de juliol de 2018). Aprovació del nou Reglament de Règim Intern (2020)Priorització dels cursos inicials i bàsics i l’aprenentatge de la població adulta nascuda a l’estranger. Extensió de la gratuïtat dels cursos inicials als bàsics (2020)

text: ::Impuls dels Decrets següents:

text: ::·       Decret 2/2014, de 21 de gener, de reconeixement de l’Institut d’Estudis Aranesi com a autoritat lingüística a Catalunya

text: ::·      Decret 129/2018, de 26 de juny, de la traducció i la interpretació jurades

text: ::·      Decret 133/2020, de 17 de novembre, sobre l'establiment i l'ús de la toponímia i sobre la Comissió de Toponímia

text: ::·      Decret 268/2019, de 17 de desembre, pel qual es modifica el Decret 142/2012, de 30 d'octubre, del Consell Social de la Llengua de Signes Catalana i d'atribució de funcions en matèria de política lingüística de la llengua de signes catalana

text: ::Impuls de l’obra Declaracions constitucionals i implicacions jurídiques i pràctiques, a càrrec d’Eva Pons (2015) i Nota sobre l'adhesió d'un estat membre de la Unió Europea, de Narcís Mir (2016)

text: ::Impuls d’acords de Govern

text: ::·      Acord perquè els advocats de la Generalitat i el sector públic que en depèn demanin la tramitació del procés judicial en català, extensió als ens locals (2014)

text: ::·      Acord per a la promoció del català a Internet i en les tecnologies digitals (2018)

text: ::·      Acord de govern per incorporar l’aranès en els webs de l’entorn institucional de la Generalitat (2019)

text: ::·      Acord sobre clàusules lingüístiques en la contractació administrativa (2019)

text: ::·      Acord sobre l'ús normal del català en la intel·ligència artificial per part d'empreses i institucions (2020) i

text: ::·      Acords sobre toponímia (2021).

text: ::Creació de de 5 línies de convocatòria de subvencions:

text: ::·       Ajuts a la traducció literària (des del 2015) i per a la traducció no literària (2017)

text: ::·      Ajuts a distribuïdores i estudis per al doblatge i la subtitulació de llargmetratges per a l'explotació posterior i per a la subtitulació de sèries (2015). Ampliació a la subtitulació de sèries (2017)

text: ::·      Ajuts per promoure el coneixement i l'ús de l'occità, aranès a l'Aran, a Catalunya (2017)

text: ::·      Ajuts per al foment de la llengua de signes (2018).

text: ::·      Ajuts a la subtitulació en català de llargmetratges i curtmetratges exhibits en festivals de cinema de Catalunya (2019)

text: ::Impuls del Cens d’entitats de foment de la llengua catalana de renovació anual (82entitats (2012), 280 entitats (2021)

text: ::Creació el 2018 del Cens d’entitats de foment de l’occità (Ordre CLT/76/2018)

text: ::Impuls de la Comissió de Toponímia de Catalunya. Creació espai web. Actualització del Nomenclàtor oficial de toponímia de Catalunya (2019). Nomenclàtor mundial (2018-2021). Digitalització de l’Onomasticon Cataloniae.

text: ::Cooperació amb el sector del cinema per a l’increment de presència de continguts doblats i subtitulats en català, especialment per mitjà de la Comissió de seguiment de l’Acord de col·laboració entre el Departament de Cultura, el Gremi d’Empresaris de Cinemes de Catalunya i la Federació de Distribuïdors Cinematogràfics (FEDICINE), i amb les distribuïdores independents i i Catalunya Film Festival. Participació en la redacció del Decret-Llei per a la modificació de la Llei catalana d’audiovisual i en les propostes d’al·legació de la Generalitat de Catalunya en la tramitació a l’Avantprojecte de la Llei general de comunicació audiovisual d’àmbit estatal (2020)

text: ::Projectes destacats impulsats:

text: ::·      Programa de suport al doblatge i la subtitulació en català de llargmetratges, curtmetratges i sèries en sales d’exhibició cinematogràfica, explotació posterior i plataformes de distribució i en festivals de cinema.

text: ::·      Acord amb Movistar+ per a la subtitulació de pel·lícules i sèries (2014-2021)

text: ::·      Acord amb els Cinemes Texas per pel·lícules de reestrena (2014-2018)

text: ::·      Acord amb Catalunya Film Festivals per a subtitulació de festivals de cinema 2007– 2019

text: ::·      Accions amb plataformes en línia per a la incorporació de continguts en català: Filmin, Disney+, Netflix, RakutenTV, etc.

text: ::·      Programa CINC Cinema Infantil en Català

text: ::·      Cartellera del Cinema en Català (des del 2013), Base de dades de pel·lícules i sèries en català (des del 2016) i i difusió de cinema en català (des del 2013). Youtube llengua catalana (tràilers), Facebook i canal Twitter Cinema en català

text: ::·      Emmarca’t. Fer créixer el català en marques líders a Catalunya (2016-2022). Emmarca’t sectorial i Emcarca’t territorial (2019-2022)

text: ::·      Programa Ofercat. Estudi i plans d’actuació sobre la retolació i l’atenció al públic als comerços

text: ::·      Línia anual d’ajuts a empreses per a la incorporació del català en productes i serveis tecnològics (aplicacions per a dispositius mòbils, programari, videojocs, etc.)

text: ::·      Programa App de la setmana i Cercaaps

text: ::·      VDJOC, base de dades de videojocs en català en línia (2020-2021)

text: ::·      Impuls del català de les tecnologies de veu en català amb programes i accions

text: ::·      Definició de Programa d’impuls del català en els youtubers, instagramers i influenciadors en les xarxes socials (2021)

text: ::·      #Català947. La llengua catalana als municipis de Catalunya. Informes locals sobre coneixements i usos lingüístics (2021).

text: ::·      Nou Curs EP! Escolta i Parla de llengua oral per a persones adultes no alfabetitzades o amb dificultats d’aprenentatge (2019-2021)

text: ::·      ÈLIA. Estudi d’anàlisi de necessitats lingüístiques d’aprenentatge de la població adulta (2016-2017) i Pla d’acció

text: ::·      Fils de conversa: materials audiovisuals interactius en línia

text: ::·      Campanya Quan parles fas màgia (2020-2021)

text: ::·      Campanya En català, també és de llei (2016-2019)

text: ::·      T’agradarà llegir en català en cooperació amb l’APPEC

text: ::·      Concurs Ficcions, en cooperació amb AMIC

text: ::·      Exposició Català, llengua d’Europa inaugurada a Brussel·les (2013) i 134 itineràncies

text: ::·      Exposició Pompeu Fabra. Una llengua completa (2018)

text: ::·      Exposició itinerant sobre l’occità i l’aranès (2019-2020)

text: ::·      Exposició sobre la Llengua de Signes Catalana (2020-juny 2021. Disseny i execució)

text: ::·      Exposició itinerant “Quan parles fas màgia” (2020-2021). Programa Voluntariat per la Llengua

text: ::·      I i II Premi Ara Còmic (2020-2021), amb Norma Editorial

text: ::·      Camins del Català (2019-2021) i suport a la ‘Ruta de la llengua’ de l’Associació Amics de les Homilies d’Organyà(2017-2021)

text: ::·      Dictades en Línha (2019)

text: ::·      Nou canal Twitter Occitan_aranés (2019)

text: ::·      Aprenem aranès des del català (2021)

text: ::Organització de la política lingüística per a l’aranès, en cooperació amb el Conselh Generau d’Aran. Donar suport a l’Institut d’Estudis Aranesi, amb programes i nous recursos de suport al coneixement i a l’ús de l’aranès, a l’Administració de la Generalitat de Catalunya fora de l’Aran, i amb el seguiment de la situació de la llengua a l’Aran.

text: ::Organització de la política lingüística per a la llengua de signes catalana, per a divulgar-ne el coneixement, impulsar  la codificació lingüística i la disponibilitat de productes culturals en LSC

text: ::Organització de commemoracions i actes destacats

text: ::·      30è aniversari de la Llei de normalització lingüística (2013)

text: ::·      Centenari de les Normes Ortogràfiques (2013).

text: ::·      Tres-cents fets de llengua (2014)

text: ::·      30è aniversari del TERMCAT (2015)

text: ::·      25è i 30è aniversari de la creació del Consorci per a la Normalització Lingüística, 2014 i 2019.

text: ::·      10è i 15è aniversari del Voluntariat per la llengua (2013 i 2018)

text: ::·      Premis Pompeu Fabra (2014, 2016, 2018 i 2020)

text: ::·      Premis Robèrt Lafont (2014-2016-2018-2020)

text: ::·      Creació el 2015 dels Premis LSC de la Generalitat. Edicions 2015, 2017 i 2019

text: ::·      Any Pompeu Fabra 2018

text: ::·      Any Robèrt Lafont 2019

text: ::·      Viquimarató de la Llengua Catalana amb Viquipèdia (7 edicions)

text: ::·      Trobades del Cens d’entitats de Foment de la Llengua (2014, 2015 i 2017, 2018). Badalonina (disc.) 12:38, 1 març 2022 (CET)
replies: text: :::  Malauradament l'únic que veig, com diu en , és un cas evident de conflicte d'interessos. Els articles enciclopèdics es basen en fonts fiables, independents del subjecte. La llista que aporteu és una llista d'acords o esdeveniments de la vida política de la biografiada, no trobo que tingui res a veure amb el que considerem font fiable, i molt menys amb un article enciclopèdic. Per altra banda, us repeteixo per tercer cop que deixeu d'esborrar contingut referenciat i malauradament no heu respost la meva pregunta que us he fet tres vegades. Salutacions!--Docosong (disc.) 12:51, 1 març 2022 (CET)
replies: text: ::::Sí que he respost.

text: ::::No són fonts el que us he afegit, ni diu que ho siguin. Són àmbits sobre els quals el redactor si  vol parlar d'una persona pot buscar o demanar. Si li calen fonts, també, com és lògic. N'hi ha: Articles, entrevistes i notes de premsa Badalonina (disc.) 13:09, 1 març 2022 (CET)
replies: text: :::::El que esteu aportant és un currículum vitae sense cap valor enciclopèdic i no pas fonts externes. Per altra banda, editar-se el propi article per forçar-hi canvis (amb reversions múltiples incloses) és la pitjor de les accions que hom pot fer en el marc d'un conflicte d'interessos. No només posa en qüestió el rigor de la Viquipèdia alhora de buscar consensos per a la millor qualitat possible sense intereferències o pressions, sinó perquè tot això queda permanentment registrat i suposa una gran pèrdua de credibilitat pública per al biografiat de portes enfora del projecte. Xavier Dengra  (MISSATGES) 13:16, 1 març 2022 (CET)
thread_title:  Neutralitat 

message: "—essent en aquest període que el català va patir una davallada dramàtica d'usos, de presència digital i educativa i de parlants a Catalunya." Caldria llevar aquesta frase si no s'aporten referències que vinculin la seva posició en el càrrec com a detonant d'aquesta davallada. En cas contrari em sembla un clar Viquipèdia:No feu treballs inèdits. A més a més, l'ús del terme "dramàtic" ja ens fa intuir que hi ha un biaix intencionat en el redactat i que no compleix el Viquipèdia:Neutralitat. KRLS, (disc.) 16:13, 1 març 2022 (CET)
replies: text: Gràcies pel teu punt de vista . Sóc del parer que l'argument explicat per la interessada en les seves respostes guarda relació amb Viquipèdia:Biografies de persones vives, caldrà consensuar el text.--Docosong (disc.) 19:11, 1 març 2022 (CET)
thread_title:  Retirada frase 

message: "Franquesa i Bonet va romandre al càrrec de la Direcció General de Política Lingüística durant 7 anys i quatre legislatures, fins que fou destituïda el juny de 2021 en la tretzena legislatura (presidida per Pere Aragonès i Garcia) després de les fortes crítiques sobre la inacció en matèria de política de protecció del català. Durant el període en què ocupà el càrrec, la Generalitat de Catalunya feu un discurs de no perill de la llengua —alhora que les estadístiques van mostrar una progressiva i significativa davallada d'usos i parlants."
replies: text: Crec que hauríem de replantejar també aquesta frase. És raonable que amb un canvi de govern (d'un govern de "Convergència" cap a un d'ERC) hi hagi un canvi del color polític en algunes Conselleries, raó per la qual s'hauria de referenciar molt bé que el motiu de la destitució és per les fortes crítiques a la innacció de la Conselleria. La segona part sí que està extreta d'un article interessant de naciódigital on explica, perquè les estadístiques eren d'un color o altre segons quina vulguis mirar. Així doncs, podríem ponderar les dues visions per tal d'arribar a la neutralitat.--KRLS, (disc.) 10:37, 2 març 2022 (CET)

text: @KRLS Qualsevol afirmació que contingui motius o esdeveniments ("fortes crítiques...") ha d'anar referenciada, estic d'acord amb tu. Jmrebes  (discussió) 13:24, 2 març 2022 (CET)
replies: text: :N'@Alzinous ha refet l'article eliminant informació que estava degudament referenciada i sense participar en aquesta discussió abans sobre com resoldre'n el contingut que podia ser més conflictiu. Demano tornar a la versió prèvia a la seva edició i començar a partir d'allà. Gràcies. Xavier Dengra  (MISSATGES) 08:03, 14 feb 2023 (CET)
replies: text: :: a part de fer esment que he estat poc participatiu a la discussió de l’article (cosa que segurament és certa) i desautoritzar-me a intervenir a l'article, m’acuses de «tangencialment tenir un conflicte d’interessos personal». Això Xavi, és una acusació molt greu i l'hauries d’explicar amb més detall o retirar-la, perquè és absolutament falsa i sembla una manipulació feta amb molta, molta, molta mala baba. Em deixes amb la boca oberta, bocabadat com un camell del zoo. Ni conec a la persona que protagonitza l'article ni m’interessen les seves motivacions polítiques ni estic vinculat al seu partit polític ni res semblant, així que no se on veus el CI i no soc capaç d'entendre perquè fas acusacions sense fonament. Si us plau, explica-ho!

text: :: vaig intervenir a l’article per tal de neutralitzar-lo ja que era un article amb un conflicte d’interessos flagrant, però no per part meva. Una de les editores principals, Badalonina (14 edicions) va confesar i va admetre estar «directament vinculada» a la biografiada. A la pàgina de discussió d’aquesta editora va haver una discussió on  va posar en evidència el CI. Jmrebes va acabar blocant l’usuària per un tema de guerra d’edicions. La meva intervenció en aquest article es va fer en l’àmbit de la quinzena de la qualitat 2022 per tal d'eliminar el CI i retirar la plantilla de falta de neutralitat. Aclarit això, estic d’acord amb fer els canvis que considereu oportuns sempre que no siguin esbiaixats. aLZiNous: deixa'm un missatge. 09:21, 14 feb 2023 (CET)
replies: text: :::Bé, crec que sí que hi ha fonaments per saber que existia un CI (tangencial, és a dir, relacionat), però evidentment com no vull apel·lar en cap cas a circumstàncies que transcendeixen el meu coneixement de l'entorn wiki, retiro el meu missatge, demano disculpes explícites a l'@Alzinous i retiro el meu comentari per donar pas a la pressumpció de bona fe i a la seva taxativitat. Nogensmenys, em refermo que l'article tenia una part de critica amb verificabilitat (com en tenim moltíssimes altres de bios, amb apartats de polèmiques) que s'ha eliminat deixant-lo sense context equilibrat. Xavier Dengra  (MISSATGES) 09:26, 14 feb 2023 (CET)
replies: text: :::: a veure, no em sembla suficient demanar disculpes. Has fet una acusació absolutament gratuïta i t'hauries d'explicar. Dius que hi ha fonaments per saber que existia un CI (tangencial, és a dir, relacionat). No se per on vas... De quina manera em relaciones amb aquesta persona? Em poses en evidència davant de tothom i després dius «sí però no» i tornes a insistir dient que no vull apel·lar en cap cas a circumstàncies que transcendeixen el meu coneixement de l'entorn wiki. Força disgustat amb aquest tema. aLZiNous: deixa'm un missatge. 09:36, 14 feb 2023 (CET)

text: :::Per part meva no veig cap inconvenient en els canvis proposats i actuals. Jmrebes  (discussió) 09:28, 14 feb 2023 (CET)
replies: text: ::::El tema ja es va plantejar a Discussió:Ester Franquesa i Bonet#Retirada frase. Sembla que hi ha consens per neutralitzar l'article i treure les frases conflictives, que va en la línia de la darrera edició.-- Docosong (disc.) 10:04, 14 feb 2023 (CET)
replies: text: :::::Per la meva part també veig bé la neutralització. Si algú vol reincorporar algo, en parlem aquí si voleu. KRLS, (disc.) 11:04, 14 feb 2023 (CET)
replies: text: ::::::Bon dia. He afegit aquest matís en la meva darrera edició, en la línia del que s'explicita a les fins a 5 referències que citen aquella línia concreta. Les fonts citades parlen de reculada del català i ho vinculen de manera crítica a la falta de més compromís o manca d'acció institucional durant aquella etapa de govern. No expressar aquesta davallada com a "crítica de manca d'acció" seria mantenir un context polític sense vincular-lo a la trajectòria professional de la biografiada i, per tant, no aportava cap valor per si mateix des de les primeres edicions on es va afegir aquest fragment. Crec que està en la línia de la cohesió textual i cronològica del càrrec sense subvertir la neutralització prèvia. Xavier Dengra  (MISSATGES) 15:09, 18 feb 2023 (CET)
thread_title:  Destitució